Source: https://ariadni144.wordpress.com/2009/07/13/%CE%BF%CE%B9-%CE%AC%CE%B4%CE%B5%CE%B9%CE%B5%CF%82-%CE%BC%CE%B7%CF%84%CF%81%CF%8C%CF%84%CE%B7%CF%84%CE%B1%CF%82/?replytocom=4024
Timestamp: 2020-07-03 14:17:08+00:00
Document Index: 8398685

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'αεδ ', 'ΑΕΔ ', 'ΑΕΔ ', 'αεδ ', 'αεδ ', 'αεδ ', 'αεδ ', 'ΑΕΔ ', 'ΑΕΔ ']

Οι άδειες μητρότητας | Ariadni's blog....
Best and worst places to be a mother	SOS για τα κορν φλέικς
Οι άδειες μητρότητας
13 Ιουλίου, 2009
αριάδνη	Διάφορα	άδειες μητρότητας	24 Σχόλια
Απόσπασμα απο το άρθρο «Tα μυστικά της ετήσιας άδειας και της άδειας μητρότητας» της εφημερίδας τα Νέα με ημερομηνία 2/7/2009
(αφορά τις εργαζόμενες στον ιδιωτικό τομέα)
Επιπλέον 6 μήνες, υπό προϋποθέσεις και μόνο για τις ασφαλισμένες στο ΙΚΑ: Οι εργαζόμενες μητέρες του ιδιωτικού τομέα, δικαιούνται άδεια μητρότητας συνολικής διάρκειας περίπου 4 μηνών (17 εβδομάδων). Οι πρώτες 8 εβδομάδες χορηγούνται υποχρεωτικά πριν από την πιθανή ημερομηνία του τοκετού και ονομάζονται άδεια κύησης, ενώ οι υπόλοιπες 9 εβδομάδες δίνονται μετά από τον τοκετό (άδεια λοχείας). Η άδεια αυτή, δίνεται ανεξάρτητα από το χρόνο εργασίας της μητέρας, ενώ δεν έχει σημασία εάν είναι με σχέση εργασίας ιδιωτικού δικαίου, ορισμένου, ή αορίστου χρόνου.
Μετά τη λήξη της οι εργαζόμενες μητέρες δικαιούνται μειωμένο κατά 1 ώρα την ημέρα ωράριο εργασίας (χωρίς μείωση αποδοχών) για συνολικά 30 μήνες. Εναλλακτικά μπορούν να έχουν μειωμένο ωράριο κατά 2 ώρες την ημέρα για τους πρώτους 12 μήνες και 1 ώρας για 6 επιπλέον μήνες μετά τη λήξη της άδειας λοχείας, εφόσον υπάρχει συμφωνία με τον εργοδότη.
Εφόσον συμφωνήσει ο εργοδότης, εναλλακτικά με τις δύο παραπάνω επιλογές, η μητέρα μπορεί αντί για μειωμένο ωράριο, να πάρει συνεχόμενη άδεια με αποδοχές, διάρκειας περίπου 3,5 μηνών. Αυτή την άδεια φροντίδας παιδιού, με τις τρεις εναλλακτικές δυνατότητες, μπορεί να την πάρει ο εργαζόμενος πατέρας του παιδιού, εφόσον δεν κάνει χρήση η μητέρα.
Από τον περασμένο Απρίλιο, το υπουργείο Απασχόλησης και Κοινωνικής Προστασίας, μέσω τις ασφαλιστικής μεταρρύθμισης, θεσμοθέτησε μόνο για τις μητέρες που είναι ασφαλισμένες στο ΙΚΑ, και αυτό υπό προϋποθέσεις) τη δυνατότητα επιπλέον 6μηνης άδειας, της λεγόμενης «ειδικής άδειας μητρότητας». Τα χρήματα στη νέα μητέρα, τα οποία έχουν οριστεί σε 739,56 ευρώ το μήνα μικτά (όπως αναπροσαρμόσθηκαν από την 1η Μαΐου) τα καταβάλει ο ΟΑΕΔ.
Κατά συνέπεια, οι ασφαλιστικές εισφορές αφαιρούνται από το παραπάνω ποσό, με αποτέλεσμα ο Οργανισμός να καταβάλλει τελικώς πολύ μικρότερο ποσό στη νέα μητέρα. Δικαιούχοι της ειδικής εξάμηνης άδειας, είναι οι μητέρες, οι οποίες, κατά την έναρξή της απασχολούνταν με καθεστώς πλήρους απασχόλησης, έχουν ενεργή εργασιακή σχέση οποιασδήποτε μορφής (ορισμένου ή αορίστου χρόνου), είναι ασφαλισμένες στο ΙΚΑ – ΕΤΑΜ και υπάγονται στο άρθρο 9 της Εθνικής Γενικής Συλλογικής Σύμβασης Εργασίας 2004-2005.
Αυτό έχει προκαλέσει την έντονη αντίδραση της ΓΣΕΕ, καθώς οι εξαιρέσεις και οι συσταλτικές ερμηνείες, περιορίζουν το πεδίο εφαρμογής μιας καταρχήν θετικής νομοθετικής πρωτοβουλίας, η οποία όμως κατά την εφαρμογή της έχει λάβει αρνητικά χαρακτηριστικά, προκαλώντας απογοήτευση, αίσθημα αδικίας και αντιδράσεις μεγάλου αριθμού εργαζόμενων μητέρων.
Με εγκυκλίους έχουν αποκλειστεί οι εργαζόμενες μητέρες σε Τράπεζες, Ασφαλιστικές Εταιρίες, Ναυτιλιακά Γραφεία και Πρακτορεία, μητέρες που είναι ασφαλισμένες στο ΙΚΑ-ΕΤΑΜ, όμως οι παροχές μητρότητας βάρυνανάλλους φορείς πχ τέως ΤΑΞΥ, ή μητέρες εργαζόμενες στο Δημόσιο Τομέα με σύμβαση ή συμβάσεις εξαρτημένης εργασίας ορισμένου χρόνου.
Ημερομηνία έναρξης της ειδικής παροχής προστασίας της μητρότητας ορίζεται η επομένη της λήξης της άδειας κυοφορίας-λοχείας του ΙΚΑ-ΕΤΑΜ ή και της κανονικής αδείας (εφόσον αυτό είναι απαραίτητο με βάση τις ετήσιες προθεσμίες για την χορήγησή της) ή και της ισόχρονης προς το μειωμένο ωράριο άδειας που προβλέπεται από το άρθρο 9 της ΕΓΣΣΕ των ετών 2004-2005.
Υπολογίζεται πως, υπό προϋποθέσεις, μια νέα μητέρα ασφαλισμένης το ΙΚΑ μπορεί να λάβει συνολικά έως και 14,5 μήνες άδεια. Να σημειωθεί ότι μπορεί να γίνει χρήση του συνόλου ή τμήματος της 6μηνης άδειας, χωρίς δυνατότητα μεταφοράς ή χρήσης της σε άλλη χρονική στιγμή.
Εφόσον ζητηθεί εγγράφως από την εργαζόμενη, ο εργοδότης δεν έχει δυνατότητα άρνησης.
Καθώς το «μισθό» τον καταβάλει ο ΟΑΕΔ, η ενδιαφερόμενη μητέρα, ή αντιπρόσωπός της, οφείλει να υποβάλλει αίτηση στην τοπική υπηρεσία του Οργανισμούς, στον τόπο κατοικίας της, προσκομίζοντας τα απαιτούμενα δικαιολογητικά.
α. βεβαίωση εργοδότη, από την οποία θα προκύπτει η ενεργή εργασιακή σχέση κατά την έναρξη της άδειας μητρότητας, το είδος, η μορφή, η διάρκεια της εργασιακής σχέσης, οι μηνιαίες αποδοχές, η ημερομηνία πρόσληψης και προκειμένου για τις συμβάσεις ορισμένου χρόνου η ημερομηνία λήξης τους, καθώς και η λήψη της ετήσιας κανονικής άδειας, που ενδεχομένως χορηγήθηκε μετά την άδεια λοχείας ή την ισόχρονη προς το μειωμένο ωράριο άδειας. Το σχετικό έντυπο παρέχεται από τον ΟΑΕΔ ή αντλείται από την ιστοσελίδα του.
β. αντίγραφο απόφασης επιδόματος μητρότητας (κυοφορίας – λοχείας) από το ΙΚΑ-ΕΤΑΜ.
γ. υπεύθυνη δήλωση της δικαιούχου, με την οποία αναλαμβάνει την υποχρέωση να γνωστοποιήσει εντός 8 ημερών στην Υπηρεσία του ΟΑΕΔ οποιαδήποτε μεταβολή της εργασιακής της σχέσης. Στην ίδια δήλωση θα αναφέρονται ο αριθμός μητρώου της ασφαλισμένης στο ΙΚΑ-ΕΤΑΜ και ο αριθμός φορολογικού μητρώου
δ. αριθμός λογαριασμού (ΙΒΑΝ) Εθνικής Τράπεζας της Ελλάδος της δικαιούχου (φωτοτυπία της αντίστοιχης σελίδας του βιβλιαρίου τραπέζης).
Ο χρόνος απουσίας από την εργασία λογίζεται ως χρόνος πραγματικής υπηρεσίας για τον υπολογισμό της άδειας, της προϋπηρεσίας, τον καθορισμό της αμοιβής και της αποζημίωσης σε περίπτωση απόλυσης αλλά και κάθε δικαιώματος που απορρέει από τις διατάξεις της εργατικής νομοθεσίας κλπ.
Παράλληλα, είναι και συντάξιμος χρόνος, αφού ο ΟΑΕΔ υποχρεούται να αποδίδει στο ΙΚΑ-ΕΤΑΜ τις προβλεπόμενες εισφορές για τον κλάδο σύνταξης. Η ειδική αυτή άδεια διακόπτεται εφόσον η δικαιούχος παραιτηθεί, προσληφθεί και απασχοληθεί από νέο εργοδότη, αν με αίτησή της ζητήσει τη διακοπή της, καθώς και σε κάθε περίπτωση λύσης της εργασιακής σχέσης, εντός του εξαμήνου.
Τελος επισημαίνεται ότι ισχύει απαγόρευση απόλυσης έως και ένα έτος από τον τοκετό, εκτός εάν ισχύει σπουδαίος λόγος ο οποίος δεν σχετίζεται με μειωμένη απόδοση της γυναίκας λόγω της βιολογικής της κατάστασης. Στην περίπτωση της ειδικής άδειας, ο πατέρας δεν μπορεί να κάνει χρήση του δικαιώματος.
ΣΗΜ: Στοιχεία του αφιερώματος προέρχονται απο το ΚΕΠΕΑ-ΓΣΕΕ.
24 Σχόλια	(+add yours?)
Ιολ. 28, 2009 @ 13:01:28
λένε ότι αν μία γυναίκα πάρει την εξάμηνη άδεια του οαεδ, μέτα χάνει το δικαίωμά της για μειωμένο ωράριο. ή χάνει κάποιο μέρος αυτού. είναι αλήθεια? γνωρίζει κανείς?
Ιολ. 28, 2009 @ 14:03:03
Λένα, σ’αυτήν την παράγραφο δεν λέει κάτι τέτοιο: «Μετά τη λήξη της (6μηνης άδειας) οι εργαζόμενες μητέρες δικαιούνται μειωμένο κατά 1 ώρα την ημέρα ωράριο εργασίας (χωρίς μείωση αποδοχών) για συνολικά 30 μήνες. Εναλλακτικά μπορούν να έχουν μειωμένο ωράριο κατά 2 ώρες την ημέρα για τους πρώτους 12 μήνες και 1 ώρας για 6 επιπλέον μήνες μετά τη λήξη της άδειας λοχείας, εφόσον υπάρχει συμφωνία με τον εργοδότη.» 🙂
Ιολ. 29, 2009 @ 12:19:21
τέλεια! σ ευχαριστώ πολύ αριάδνη!
πολύ πολύ καλημέρα μας!
Ιολ. 30, 2009 @ 09:57:38
Λένα, διαβάζοντας καλύτερα το άρθρο, έχω την εντύπωση πως το κομμάτι που σου παρέθεσα ως απάντηση, αναφέρεται στην άδεια λοχείας και όχι στην 6μηνη άδεια. Μάλλον ειναι καλύτερα να ρωτήσεις απ’ευθείας στον ΟΑΕΔ. 🙂
Νοέ. 25, 2009 @ 19:59:33
2 λογιστές μου είπαν ότι η συζυγός μου δικαίουται 2 ώρες για τους πρωτούς 6 μήνες μέτα την άδεια μητρότητας και 1 ώρα για τους επόμενους 6. Υπάρχει κάπου ο νόμος να το τυπώσω να τον διαβάσει ο εργοδότης της συζύγου μου?
Νοέ. 25, 2009 @ 20:15:52
Aγαπητέ Goliz δεν ξέρω να σας διαφωτίσω…. Ισως αν απευθυνθείτε στην επιθεώρηση εργασίας? Στον ΟΑΕΔ? Εκεί δεν θα υπάρχει κάτι σχετικό διαθέσιμο? Καλά ξεμπερδέματα….
Νοέ. 25, 2009 @ 22:59:11
απ όσο ξέρω, είναι για 3 χρόνια -1 ώρα από το ωράριο ή αν θέλει η γυναίκα το διαμορφώνει όπως αυτή επιθυμεί! δηλαδή μπορεί να πάρει για 1μιση χρόνο -2 ώρες μειωμένο ωράριο, ή 1 χρόνο με -2 ώρες και 1 χρόνο με -1 ώρα, ή ακόμα και αντί να δουλέψει 5 μέρες, να δουλέυει 4 μέρες εβδομαδιαίως. γενικά είναι στο χέρι της μητέρας να το πλάσει όπως αυτή επιθυμεί!
euapap
Μάι. 12, 2010 @ 16:38:56
Εγω ανοίκω στην κατηγορία που ΔΕΝ δικαιούνται την 6μηνη άδεια. Μπορώ να πάρω μόνο τις 119 μλερες. Από κει και πέρα τίποτα… μπορεί να την πάρει ο άντρας μου;;
Μάι. 13, 2010 @ 07:11:40
Ευαγγελιά να σας ζήσει το καινούριο σας μωράκι!!! Τι ωραία!!! Η Αννούλα φανταζομαι χαρά 🙂
Ο άντρας μου που είναι δημόσιος αν δεν έπαιρνα εγώ το εξάμηνο, μπορούσε να πάρει εκείνος άδεια ανατροφής ή κάπως έτσι και θα είχε μειωμένο ωράριο. 🙂
Μάι. 13, 2010 @ 13:09:09
Δεν έχει έρθει ακόμα το μωρό μας, περιμένουμε… η απορία μου είναι ότι εγω ΔΕΝ τη δικαιούμαι. Μπορεί να την πάρει ο άντρας μου;
Μάι. 14, 2010 @ 07:30:20
Ευαγγελία εγώ δεν ξέρω να σου απαντήσω, το πιθανότερο είναι όχι, γι αυτό και σου έφερα παράδειγμα τον άντρα μου που για ένα εξάμηνο, ίσως και παραπάνω, θα μπορούσε να πηγαίνει λιγότερες ώρες στην δουλειά του αν δεν έκανα εγώ χρήση του εξαμήνου. Το καλύτερο είναι να ρωτησεις στον ΟΑΕΔ.
Μάι. 14, 2010 @ 13:50:23
Δε μου αρέσει αυτή η απάντηση 🙂 δεν την κρατάω 🙂 στον ΟΑΕΔ μόννο μπορούν να μου βγ΄άλουν χαρτί ότι δεν την δικαιούμαι.. από κει και πέρα θα καταθέσει ο άντρας μου τα χαρτιά του και βλέπουμε
Μάι. 14, 2010 @ 14:25:42
Μα γιατί δεν κάνει μια ερώτηση στο ταμείο του ο άντρας σου, θα έχουν κάποια απάντηση εκεί.
Μπες ρε συ στον http://www.oaed.gr ολο και κάτι θα βρεις αλλά γιατί να μην κάνετε και μια ερώτηση, εννοείς δεν θα ξέρουν να σας απαντήσουν? Η εξάμηνη άδεια αφορά της εργαζόμενες στον ιδιωτικό τομέα με ασφάλιση ΙΚΑ, λες να κάνετε την έκπληξη και να είναι ο πρώτος άντρας που θα τα καταφέρει να την πάρει??? 🙂 🙂
Μάι. 15, 2010 @ 12:49:08
την 6μηνη του οαεδ τη δικαιούνται μόνο γυναίκες
ΝΕΟΦΥΤΟΥ ΑΝΝΑ
Ιον. 14, 2010 @ 11:07:36
ΠΗΡΑ ΤΗΝ ΕΞΑΜΗΝΗ ΑΔΕΙΑ ΚΑΝΟΝΙΚΑ ΚΑΙ ΟΤΑΝ ΕΠΕΣΤΡΕΨΑ ΣΤΗΝ ΕΡΓΑΣΙΑ ΜΟΥ Η ΕΠΙΧΕΙΡΗΣΗ ΕΚΛΕΙΣΕ ΛΟΓΩ ΠΤΩΧΕΥΣΗΣ ΑΠΟΛΥΘΗΚΑ ΜΕ ΣΥΜΒΙΒΑΣΜΟ ΤΟ 50 ΤΟΙΣ ΕΚΑΤΟ ΤΙΣ ΑΠΟΖΗΜΙΩΣΗΣ ΚΑΙ ΜΟΥ ΛΕΝΕ ΑΠΟ ΤΟΝ ΟΑΕΔ ΟΤΙ ΔΕ ΔΙΚΑΙΟΥΜΑΙ ΤΑΜΕΙΟ ΑΝΕΡΓΙΑΣ ΓΙΑΤΙ ΤΑ ΕΝΣΥΜΑ ΠΟΥ ΕΠΑΙΡΝΑ ΤΟΥΣ ΜΗΝΕΣ ΑΥΤΟΥΣ ΑΠΟ ΤΟΝ ΟΑΕΔ ΗΤΑΝ ΜΟΝΟ ΣΥΝΤΑΞΙΜΑ!
Ιον. 17, 2010 @ 08:28:44
Απίστευτα πράγματα!!
Είναι το κράτος πρόνοιας που ζούμε………
Σεπτ. 16, 2010 @ 16:52:56
καλησπερα σας..να ρωτησω κ γω κατι. ποτε πρεπει να καταθεσω τα χαρτια μου στον οαεδ για να παρω το επιδομα για 6 μηνες απο τον οαεδ.τελευταια ημερομηνια γεννησης ειναι 17 ιαν. 2010 . θεωρητικα 17 νοεμβριου θα παρω την αδεια κυησης. μολις γεννησω την αδεια λοχειας, την ειδικη αδεια μητροτητας απο τον οαεδ αφου γεννηθει το παιδι ποτε την περνουμε κ μεχρι ποτε ειναι η προθεσμια καταθεσης αιτησης? μηπως ξερει να μου πει καποιος?
Σεπτ. 16, 2010 @ 22:20:29
η άδεια του οαεδ αρχίζει από την πρώτη μέρα που τελειώνει η άδεια λοχείας. εκείνη τη μέρα καταθέτεις και τα χαρτιά σου. πιο νωρίς δεν τα δέχονται. η άδειά σου θα ισχύσει κανονικά από την πρώτη μέρα μετά το τέλος της λοχείας της άδειας, ασχέτως αν από τον οαεδ θα σου απαντήσουν αργότερα.
δεν ξέρω αν έγινα κατανοητή, πες μου να χρειάζεσαι περισσότερες λεπτομέριες
simply geo
Δεκ. 07, 2010 @ 09:51:40
ARIDNI SOS-E ME!!!!!PIRA ADEIA KIOFORIAS-LOHEIAS KANONIKA KAI TORA ME TO POU PAO NA PARO TO 6MINO TOU OAED,MAS ANAKINOSANE OTI I EPIHEIRISI THA KLEISEI SE 20MERES!EGO KATETHESA IDI TA HARTIA MOU!THA TO PARO TO 6MINO EPIDOMA PROSTASIAS MITROTITAS H PAO TAMEIO ANERGIAS???KAI TI ALLO DIKAIOUME APO TON ERGODOTI?SE PARAKALO APANTISE MOU KEGOME!
Δεκ. 07, 2010 @ 11:41:10
Simply geo αυτά τα εργασιακά δυστυχώς δεν τα ξέρω καθόλου….δεν ρωτάς καλύτερα στον οαεδ,στο κεπ. ή στην επιθεώρηση εργασίας?
Ιαν. 24, 2011 @ 11:53:07
ΚΑΛΗΜΕΡΑ ΣΑΣ. ΠΡΙΝ ΑΠΟ ΛΙΓΟ ΚΑΙΡΟ Ο ΕΡΓΟΔΟΤΗΣ ΜΟΥ ΑΝΑΚΟΙΝΩΣΕ ΟΤΙ 30 ΑΠΡΙΛΙΟΥ 2011 ΑΠΟΛΥΟΜΑΙ ΛΟΓΩ ΚΡΙΣΗΣ. ΘΑ ΠΑΡΩ ΤΑΜΕΙΟ ΑΝΕΡΓΙΑΣ ΚΑΝΟΝΙΚΑ, ΟΠΩΣ ΚΑΙ ΟΛΑ ΟΣΑ ΔΙΚΑΙΟΥΜΕ ΑΠΟ ΤΟΝ ΕΡΓΟΔΟΤΗ. ΕΙΜΑΙ ΕΓΚΥΟΣ ΑΛΛΑ ΜΕΤΑ ΑΠΟ ΣΥΖΗΤΗΣΗ ΜΕΤΑΞΥ ΜΑΣ ΚΑΙ ΕΠΕΙΔΗ ΕΙΜΑΣΤΕ ΓΝΩΣΤΟΙ ΘΑ ΜΟΥ ΞΑΝΑΚΑΝΕΙ ΠΡΟΣΛΗΨΗ ΟΤΑΝ ΘΕΛΩ ΓΙΑ ΝΑ ΠΑΡΩ ΤΟ ΕΞΑΜΗΝΟ ΑΠΟ ΤΟΝ ΟΑΕΔ. ΤΟ ΕΡΩΤΗΜΑ ΜΟΥ ΕΙΝΑΙ ΠΟΣΟΥΣ ΜΗΝΕΣ ΠΡΙΝ ΠΡΕΠΕΙ ΝΑ ΜΕ ΠΡΟΣΛΑΒΕΙ ΓΙΑ ΝΑ ΠΑΡΩ ΤΟ ΕΞΑΜΗΝΟ?? ΔΙΑΒΑΣΑ ΤΟΝ ΝΟΜΟ ΚΑΙ ΔΕΝ ΒΑΖΕΙ ΠΕΡΙΟΡΙΣΜΟ ΓΙΑ ΤΗΝ ΗΜΕΡΟΜΗΝΙΑ ΠΡΟΣΛΗΨΗΣ, ΠΑΡΑ ΜΟΝΟ ΖΗΤΑΕΙ ΝΑ ΥΠΑΡΧΕΙ ΕΝΕΡΓΗ ΕΡΓΑΣΙΑΚΗ ΣΧΕΣΗ ΚΑΤΑ ΤΗΝ ΕΝΑΡΞΗ ΤΗ ΑΔΕΙΑΣ ΜΗΤΡΟΤΗΤΑΣ.
Ιαν. 24, 2011 @ 12:16:16
Νάντια αυτά τα εργασιακά θέματα καλύτερα να τα ρωτήσεις στον ΟΑΕΔ ή στον λογιστή σας για να εξασφαλίσεις την πιο έγκυρη απάντηση 🙂
Με το καλό 🙂
Ιον. 07, 2011 @ 19:36:05
ΠΟΛΥ ΚΑΛΗ Η ΕΝΗΜΕΡΩΣΗ. ΣΕ ΛΙΓΕΣ ΜΕΡΕΣ ΤΕΛΕΙΩΝΟΥΝ ΟΙ 4 ΜΗΝΕΣ ΑΔΕΙΑΣ ΠΟΥ ΠΗΡΑ ΑΠΟ ΤΟ ΙΚΑ ΚΑΙ ΣΚΕΦΤΟΜΟΥΝ ΝΑ ΖΗΤΗΣΩ ΤΗΝ 6ΜΗΝΗ ΑΔΕΙΑ ΤΟΥ ΟΑΕΔ ΑΠΟ ΤΗΝ ΕΤΑΙΡΕΙΑ ΟΠΟΥ ΔΟΥΛΕΥΩ. ΤΟ ΜΕΓΑΛΟ ΕΡΩΤΗΜΑ ΕΙΝΑΙ » ΕΙΝΑΙ ΥΠΟΧΡΕΩΜΕΝΟΙ ΝΑ ΜΟΥ ΤΗ ΔΩΣΟΥΝ Η’ ΟΧΙ?» ΥΠΑΡΧΕΙ ΚΑΠΟΥ ΕΠΙΣΗΜΑ Ο ΝΟΜΟΣ ΠΟΥ ΝΑ ΤΟ ΛΕΕΙ ΑΥΤΟ?
Ιολ. 21, 2017 @ 22:51:27
Ο εργοδοτης δεν μου δινει την βεβαιωση για το 6μηνο.Πως και τι δηλωση να του κανω εγω οτι θα το παρω;;2ον πως να το κανανα μουυπογραψει την βεβαιωση;Εχω ηδη παρει την επιθεωρηση και αφου τον καλεσαν μου ειπαν οτι θα κανει τα νομιμα..Εαν δεν το κανει θα προχωρησουμε σε εργατικη διαφορα.Τι μου προτεινετε να κανω;Ευχαριστω
1.101.201